Παλάτι του Μεγάλου Μαγίστρου (Ρόδος)

Το Παλάτι του Μεγάλου Μαγίστρου των ιπποτών  ή Καστέλο βρίσκεται στην βορειοδυτική πλευρά της μεσαιωνικής πόλης της Ρόδου στο ψηλότερο σημείο του κάστρου και αποτελεί το σημαντικότερο ίσως μνημείο της περιόδου των ιπποτών.

Εποχή ιπποτών

Το Παλάτι του Μεγάλου Μαγίστρου οικοδομήθηκε σύμφωνα με μια πρόσφατη μελέτη πάνω στα θεμέλια του αρχαίου ναού του θεού Ηλίου, στο ίδιο σημείο βρισκόταν πιθανότατα στην Αρχαία Ελλάδα και ο Κολοσσός της Ρόδου.https://freader.ekt.gr/eadd/index.php?doc=37788#page/1/mode/2upHiggins, Michael D. (2023). The Seven Wonders of the Ancient World: Science, engineering, and technology. Oxford University Press Σύμφωνα με προγενέστερη εκδοχή ο Κολοσσός της Ρόδου βρισκόταν στην τοποθεσία Μανδράκι που αποτελεί τον έναν από τους τρεις λιμένες της Ρόδου. Το Μεσαιωνικό ανάκτορο οικοδομήθηκε τον 7ο αιώνα ως μια Βυζαντινή Ακρόπολη φρουρίου. Οι Οσπιτάλιοι Ιππότες κατέκτησαν την Ρόδο μαζί με άλλα νησιά όπως το Καστελλόριζο και η Κάλυμνος (1309), το μετέτρεψαν στο κεντρικό διοικητικό τους κέντρο και στα ανάκτορα του Μεγάλου Μαγίστρου. Οι Ιωαννίτες Ιππότες προχώρησαν στις αρχές του 14ου αιώνα σε μια μεγάλη σειρά από επιδιορθώσεις.https://web.archive.org/web/20160406073804/http://www.helios.gr/museums/grand-master-palace/ Τα ανάκτορα έπαθαν μεγάλες ζημιές από τον ισχυρό Σεισμό του 1481 αλλά επισκευάστηκαν αμέσως μετά.

Τουρκοκρατία

Μετά την Πολιορκία της Ρόδου (1522) η Οθωμανική αυτοκρατορία κατέλαβε το νησί, τα πρώην ανάκτορα του Μεγάλου Μαγίστρου έγιναν το διοικητικό και στρατιωτικό τους κέντρο. Μια έκρηξη πυρομαχικών στον γειτονικό ναό του Αγίου Ιωάννη από κτύπημα κεραυνού (1856) είχε ως αποτέλεσμα να θανατωθεί πολύς κόσμος και να καταστραφεί μεγάλο τμήμα των ανακτόρων.Davis, Paul K. (2003). Besieged: 100 Great Sieges from Jericho to Sarajevo. Oxford University Press, σ. 96https://www.academia.edu/51606344/Gunpowder_and_the_Explosion_in_1856_of_the_former_Church_of_St_John_in_the_Medieval_Town_of_Rhodes_2_Copyhttps://books.google.gr/books?id=CZjvCwAAQBAJ&pg=PT139&redir_esc=y#v=onepage&q&f=falsehttps://books.google.gr/books?id=Ko23AwAAQBAJ&pg=PT336&redir_esc=y#v=onepage&q&f=false Οι περισσότεροι από τους υψηλούς ορόφους κατέρρευσαν, διασώθηκε μόνο ο χαμηλότερος.

Ιταλοκρατία

Την εποχή της Ιταλοκρατίας στα Δωδεκάνησα οι Οθωμανικές κατασκευές που συνδέθηκαν με τα ανάκτορα του Μεγάλου Μαγίστρου κατεδαφίστηκαν. Οι Ιταλικές αρχές υπό την ηγεσία του Ιταλού διοικητή των Δωδεκανήσων στρατηγού Τσέζαρε Μαρία Ντε Βέκκι ζήτησαν από τον αρχιτέκτονα Βιττόριο Μεστρίνο, ειδικευμένο στην Μεσαιωνική αρχιτεκτονική να ανακατασκευάσει τα ανάκτορα σύμφωνα με τα Μεσαιωνικά Ιταλικά πρότυπα και το γειτονικό Μοναστικό Κράτος των Ιπποτών της Ρόδου. Παρά το γεγονός ότι δεν είχαν επαρκή στοιχεία από την εποχή των Ιπποτών ο Μεστρίνο δημιούργησε με βάση τις υποδομές των Ιπποτών ένα ανάκτορο το οποίο θα ταίριαζε κατάλληλα με τις Ιταλικές συνθήκες της εποχής.https://www.academia.edu/20920000/Vittorio_Mesturino_Architetto_e_restauratore Οι εργασίες ανακατασκευής έγιναν την τριετία πριν ξεσπάσει ο Β΄ Παγκόσμιος Πόλεμος (1937-1940).https://www.fodors.com/world/europe/greece/rhodes-and-the-dodecanese/things-to-do/sights/reviews/palace-of-the-grand-master-of-the-knights-of-rhodes-469419 Το έργο του Μεστρίνο επικρίθηκε έντονα για ελλείψεις, ανακρίβειες και αλλοιώσεις στα αυθεντικά ερείπια του κάστρου σε τέτοιο βαθμό που χαρακτηρίστηκε ως "φρικτό φασιστικό γούστο".https://www.europeanheritageawards.eu/winners/bastion-grand-masters-palace-rhodes/https://books.google.gr/books?id=wzYrDwAAQBAJ&dq=grand+master+palace+rhodes+restoration&pg=PA5&redir_esc=y#v=onepage&q=grand%20master%20palace%20rhodes%20restoration&f=false Το ανακαινισμένο κάστρο χρησιμοποίησαν κατόπιν σαν παραθεριστική κατοικία τόσο ο Βίκτωρ Εμμανουήλ Γ΄ της Ιταλίας όσο και ο Μπενίτο Μουσολίνι, το όνομα του Μουσολίνι φαίνεται σε μια μεγάλη πλάκα κοντά στην είσοδο.

Νεότερα χρόνια

Με την λήξη του Β΄ Παγκοσμίου Παγκοσμίου Πολέμου και την Συνθήκη των Παρισίων (10 Φεβρουαρίου 1947) η Δημοκρατία της Ιταλίας που ιδρύθηκε πρόσφατα με την ανατροπή της μοναρχίας συμφώνησε να παραχωρήσει τα Δωδεκάνησα στην Ελλάδα. Την επόμενη χρονιά (1948) η Ρόδος και τα υπόλοιπα νησιά μεταβιβάστηκαν επίσημα στην Ελλάδα αφού η Ιταλία τήρησε τις υποσχέσεις της. Τα Ανάκτορα του Μεγάλου Μαγίστρου ανακηρύχτηκαν Μνημείο Παγκόσμιας Κληρονομιάς με εκατομμύρια τουρίστες από όλο τον κόσμο να το επισκέπτονται ετησίως μέχρι και σήμερα.https://web.archive.org/web/20150721091123/http://www.rhodes.gr/en/ipolimas/touristikosodigos/sites/mouseia/ Ο πρώτος όροφος του παλατιού μετατράπηκε από τις Ελληνικές αρχές σε μουσείο το οποίο περιέχει διάφορες καλλιτεχνικές δημιουργίες, είδη λαϊκής τέχνης από την αρχαιότητα και τον μεσαίωνα, όπλα, μεσαιωνικές ταφόπλακες, κοσμήματα, βιβλία, πίνακες ζωγραφικής, αγάλματα και άλλα ευρήματα. Την εποχή που η Ελλάδα είχε την προεδρία στην Ευρωπαϊκή Οικονομική Κοινότητα και την Ευρωπαϊκή Ένωση (1988) ο τότε πρωθυπουργός Ανδρέας Παπανδρέου προσκάλεσε όλους τους υπόλοιπους Ευρωπαίους ηγέτες για συνάντηση στα ανάκτορα.

Παραπομπές

Πηγές

rodosport.gr
agrotravel.gr 
digitalaegean.gr
Υπουργείο Πολιτισμού
 Μαρία Ζ. Σιγάλα, «Γυάλινα κτερίσματα στη μεσαιωνική έκθεση στο Καστέλλο της Ρόδου», ΧΑΡΙΣ ΧΑΙΡΕ. Μελέτες στη μνήμη της Χάρης Κάντζια, τ. Β΄, Αθήνα 2004, 195-216.

Παλάτι του Μεγάλου Μαγίστρου (Ρόδος)
Κατηγορία:Κάστρα της Ρόδου
Κατηγορία:Κάστρα και οχυρώσεις των Οσπιταλίων Ιπποτών
Κατηγορία:Ιπποτοκρατία στη Ρόδο